***Шымкент қаласы ,***

***№ 58 ЖОБМ***

***Ахметова Марина Абаевна***

***Тарих пәнінің мұғалімі***

***ЭССЕ***

**Жаңа Қазақстан – жақсы мұғалім**

**«Маған жақсы мұғалім бәрінен де қымбат,**

**өйткені мұғалім –мектептің жүрегі»**

**Ы.Алтынсарин**

 Мен ұстаз болғаныма қатты қуанамын. Ұстаз болу – мақтан тұтар мамандық. Жақсы мұғалім бойындағы білім мен сауаттылықты үйлестіре отырып, әрбір шәкіртіне жеке тұлға деп қарап, адал жүрегін ұсынса , өз ісін жан тәнімен сүйіп істесе, нағыз ұстаз болмақ. Жақсы мұғалім әр қашанда ең алдымен кәсіби деңгейі жоғары, интеллектуалдық, шығармашылық деңгейі мол тұлға. Жақсы мұғалім шәкірттерге оқытудың жаңатехнологияларын өмірге ендіруге дайын, оқу-тәрбие ісіне шынайы жанашырлық танытатын қоғамның ең озық мамандықтардың бірі деп есептеймін және солай болмақ.

«**Ұстазы жақсының ұстамы жақсы**» деген сөз де орынды айтылған. Баланың бойындағы шынайы білім, біліктілік дағдылары, мінез-қалпы, шарапаттылығы жақсы мұғалімнен қалыптасатын әдет деп есептеймін. Бүгінгі күні жақсы мұғалім шәкіртіне ғылым негіздерінен мәлімет беріп қана қоймай, оларды дүниежүзілік білім, ақпарат, зкономика кеңістігіне шығуға тәрбиелеуі тиіс.Жақсы мұғалім әлемдік білім беру жүйесінен мол ақпарат алып отырса, оның шәкіртке берген білімі нәрлі болады,кәсіби деңгейі өседі,әлеуметтік беделі артады.

Демек, оқушының санасына кәсіби даярлығы мол мұғалімнің ілімі ғұмырлық сақталады. Өзім әр сабағымда шәкірттеріме әсерлі үнмен, асықпай, мәнерлеп сөйлеп, сөзіммен әрбір оқушыға деген қамқорлығымды, аналық сезімімді дана ойымды ыстық лебізімді сезіңдіргім келеді. Сонымен қатар шәкіттің жан дүниесін түсініп, оларды ренжітпей, өздерінің қателігін сездіре білу – бұл шеберлі ұстазға тән қасиет деп санаймын.

Қазіргі заманда білім беру әлеуметтік құрылымның маңызды элементтерінің біріне айналып отыр. Адамның болашағы оның қазіргі алған білімінің сапасына, көлеміне,ойлау деңгейіне байланысты. Жақсы мұғалімнің кәсіби деңгейі мен әлеуметтік беделі оқушы жүрегіне жол таба білуімен өлшенеді.ж

Жақсы мұғалім шәкірттің білім алуға деген құлшынысын тудыра алмаса,оның ынтасы,пәнге қызығуы қалыптаспайды.Өйткені мұғалім тақырыпты бастан- аяқ талдап, өзі түсіндіріп,тек аз уақыт оқушының жаттығу орындауына ғана көңіл бөледі. Ал қазіргі жаңа технологияға байланысты оқушы білім алуды өзі ізденіп,жаңа тақырыпты оқып,түсініп, пәнге байланысты әдебиеттермен жұмыс жасап,жолдастарымен ой бөлісіп,өз білгенін көпшілікке жүйелі түрде жеткізе алса, онда ұстаз нәтижеге қол жеткізеді.
 Мен өзімнің әрбір шәкіртімнің пікірін тыңдап, оны түсінуге тырысамын, егер олардан ұяңдық байқасам, оның шешімін табуға көмектесемін. Әрбір сабағымды қызу еңбекке құрамын. Оқушыларды тыңдаушы дәрежесінен еңбек етуші,білімді өз еңбегімен және қасындағы достарының ықпалымен білім алу дәрежесіне көтеруді мақсат тұтамын .Сыни тұрғыда ойлануға қалыптасқан менің шәкірттерім білім негіздерімен толығып,болашақты болжауға құлшыныс алады. ХХІ ғасыр – бұл ақпараттық қоғам дәуірі, технологиялық мәдениет дәуірі. Жаңа технологияны меңгеру мұғалімнің интеллектуалдық, кәсіптік, адамгершілік, рухани, қалыптасуына әсерін тигізеді, әрі өзін – өзі дамытып, оқу-тәрбие үдерісін тиімді ұйымдастыруына көмектеседі.

Қазіргі заман мұғалімі жаңа технологияны меңгеріп, қолданыста кең пайдалана білуі керек. «Ескіден қол үзбей, жаңаға қол жеткізгендер ғана мұғалім бола алады», – деген екен Қытайдың дана ойшылы Конфуций.

 Қорыта айтқанда, жаңа мектептің жаңашыл ұстазы, бұл- өзінің ізденгіштігі арқасында шығармашылыққа бой ұрып оқушыны да өзін де сыни ойлауға,ой тұжырым жасауға, өзгерістер жасауға алып келеді. Мен өзімді осындай жақсы мұғалімдердің қатарындамын деп санаймын, өйткені мен – болашақтың бағбанымын!

 Мен бақыттымын, өйткені мен шәкірттеріме өзімнің жан жылуымды беремін.Бұған қоса, маған күш жігер беретін өз отбасым бар. Отағасы және екі ұлым мен бір қызым бар.Отбасымның арасында өмірдің мәні мен маңызын түсінемін және олар мені қанаттандырады.